Z á p i s n i c a
z 5. riadneho zasadnutia OZ v Haliči konaného dňa  9. 10. 2013

Prítomní:		podľa prezenčnej listiny

Ospravedlnení:	 Mgr. Katarína Gálová
			 Mgr. Igor Kokavec

Program:		1. Kontrola plnenia uznesenia.
2. VZN obce Halič o vyhradení miesta a plochy na vylepovanie volebných plagátov v čase volebnej kampane vo voľbách do VÚC.
3. VZN obce Halič o chove a držaní psov.
4. Vyhodnotenie  rozpočtu obce Halič a ZŠ s MŠ Halič za 1/3 štvrťrok 2013.
5. Informácia o priebehu investičných akcií v obci Halič.
6. Informácia o priebehu verejného obstarávania dodávateľa rekonštrukcie verejného osvetlenia.
7. Príprava rozpočtu na rok 2014  a program. rozpočtu na rok 2015 a 2016.
			8. Rôzne.
			9. Interpelácie poslancov.

Za overovateľov  zápisnice boli určení  : Mgr. Mária Fajčíková, Antónia Bukovenová  

Starosta obce vyzval poslancov, aby odsúhlasili   program rokovania OZ.
Zástupca TJ Slovan Halič Tibor Hochholcer požiadal poslancov, aby mohol vystúpiť na začiatku zasadnutia OZ.

OZ súhlasí aby  p. Hochholcer vystúpil na začiatku zasadnutia OZ.
						Hlasovanie: 4 za, 
        zdržali sa Turek, Bukovenová,    
							       Mgr. Priadka
P. Hochholcer oboznámil poslancov, že sa zúčastnili na ekonomickej  komisii, kde prerokovali návrh rozpočtu na rok 2014. Vyzval p. Bukovenovú aby prečítala list, ktorý  doručil  na ekonomickú. komisiiu. Príloha - list doručený p. Hochholcerom. Po prečítaní predmetného listu p. Hochholcer informoval, že dohoda o pracovnej činnosti  s trénerom TJ je  uzatvorená v zmysle zákona s kompetentným prezidentom TJ. K listu sa vyjadril Mgr. Priadka, ktorý skonštatoval, že všetko čo je v liste napísané o jeho osobe nie je pravdivé a vyzval p. Hochholcera aby sa stretli a všetko si vysvetlili. 

1. Kontrola plnenia uznesení – starostovi obce nevyplynuli žiadne úlohy z uznesenia.

2. VZN obce Halič č. 10  o vyhradení miesta a plochy na vylepovanie volebných plagátov v čase volebnej kampane vo voľbách do VÚC. OZ schvaľuje VZN obce Halič č. 10 o vyhradení miesta a plochy na vylepovanie volebných plagátov v čase volebnej kampane vo voľbách do VÚC.
Hlasovanie: 6 za 
                    1  zdržal sa Mgr. Pročko

3. VZN obce Halič č. 9 o chove a držaní psov
Pripomienky:
Mgr. Udvardy mal pripomienky:

-	v názve VZN doplniť ,, o chove, držaní a odchyte psov“
-	,, uhradiť všetky náklady spojené s odchytom psa a s jeho prechovávaním  v útulku pre zvieratá“
-	,,na verejných priestranstvách bezodkladne odstrániť psie exkrementy – trus umiestniť do igelitového vrecúška a následne do odpadovej nádoby,“
-	VZN  doplniť o čl. Odchyt psov  

Mgr. Pročko mal pripomienky:
-	 Čl. 2 bod 2 , navrhuje, aby občan mohol chovať aj väčší počet psov za podmienky, že požiada   o písomný súhlas susedov s ktorými má chovateľ spoločnú hranicu pozemku a požiada aj o  súhlas obecný  úrad
-	Čl. 3 bod 1 zmeniť na ,,označiť  psa evidenčnou známkou pridelenou na obecnom úrade“
-	Čl. 4 bod ,,oprávnená držiteľom“ vyškrtnúť
-	Čl. 4 bod 3  ,,vstup so psom na vôdzke sa zakazuje na autobusové zastávky“ vypustiť
Mgr. Pročko podotkol, že vo VZN by mal byť upravený aj chov mačiek.
Mgr. Udvardy uviedol, že zákon neupravuje chov mačiek.
OZ schvaľuje  VNZ č. 9 o chove a držaní a odchyte psov, ktoré bude  upravené podľa pripomienok  poslancov OZ  s účinnosťou od 1.1.2014.
					Hlasovanie. 7 za

4.	Mgr. Dušan Šimov vyhodnotil rozpočet ZŠ s MŠ Halič za  3. štvrťrok  2013.
 Poslanci OZ nemali žiadne pripomienky k vyhodnoteniu rozpočtu.
OZ berie na vedomie vyhodnotenie rozpočtu za 3.štvrťrok 2013 .

Predsedkyňa ekonomickej komisie p. Bukovenová vyhodnotila rozpočet Obce Halič za   2013.  Plnenie príjmov je vo výške 307 331,82€. Plnenie výdavkov je vo výške 252 925,59€.
OZ berie na vedomie vyhodnotenie rozpočtu obce Halič za 3. štvrťrok 2013.

5. Starosta obce oboznámil poslancov o priebehu investičných akcií v obci Halič.
Ukončené investičné akcie:
Chodník pre peších na Ul. športovej rozpočtový náklad 17 469,34€.
 Regenerácia verejnej hmotnej infraštruktúry, chodník a odstavná plocha pri CBA, rozpočtový náklad 7 982,88€.
Pracovníci na verejnoprospešných prácach a malých obecných službách v spolupráci s firmou SVOMA zrekonštruovali chodník pre peších v ZŠ s MŠ .
V súčasnosti prebieha výber dodávateľa cez Úrad pre verejné obstarávanie Bratislava. Informácie sú aj na obecnej webovej adrese – rekonštrukcia verejného osvetlenia obce Halič.
Od 14.-15-10. sa začne s úpravou miestnych komunikácií na Ul. hrnčiarskej a časti Ul. zelenej a výtlky na Ul. športovej a Kpt. Nálepku.
Podľa možnosti dodávateľa sa začne v mesiaci október- november s opravou grófskej hrobky. Dodávateľa stavby odporučil pamiatkový úrad. Robiť to bude firma STUCCO  p. Záhorký.
V mesiaci september bol zrekonštruovaný kríž s oplotením na Ul. krížnej.
V mesiaci september bola prevedená rekonštrukcia komínového telesa na bývalej kotolni v ZŠ s MŠ, ktorú vykonali naši zamestnanci a pracovníci na verejnoprospešných prácach a malých obecných službách. 
V mesiaci september bolo svojpomocne vykonané odstránenie niektorých komínov na kultúrnom dome nad knižnicou.
V mesiaci október sa uskutoční výrub suchých stromov v cintoríne  a pred bývalou ZŠ Halič. 
Začínajú sa projektové práce na cyklistickom chodníku Lučenec – Halič.

Mgr. Gálová sa dostavila na zasadnutie OZ.

6.  Starosta obce ďalej informoval poslancov o priebehu verejného obstarávania dodávateľa rekonštrukcie verejného osvetlenia.

7.  Starosta obce upozornil predsedov komisií, že do konca októbra je potrebné doručiť návrh rozpočtu za komisie, nakoľko sa bude pripravovať rozpočet obce  na rok 2014 a programový rozpočet na rok 2015 a 2016.

8. Rôzne
Informácie z komisií:

Informácie zo sociálnej komisie podala Mgr. Fajčíková.
Informovala o príprave oslavy pre  jubilantov, ktorá je naplánovaná na 20.10.2013 o 14.30 hod.
Ďalej informovala o činnosti v dennom centre.
Oboznámila poslancov, že obec Halič zamestnáva jednu opatrovateľku, ktorá opatruje dve  ležiace osoby.

Informácie z komisie kultúry športu a mládeže podal Mgr. Udvardy z dôvodu, že predseda komisie Mgr. Igor Kokavec  nebol prítomný na OZ.
Na komisii vyhodnotili nasledovné kultúrne podujatia:
Haličské slávnosti, 6. výročie úmrtia Hany Ponickej,  69. výročie SNP. 
Pripravuje sa oslava pre jubilantov 20.10.2013, Štoplík 12.11.2013, Mikuláš 6.12.2013. Vianočný koncert, kde vystúpi Katka Koščová  22.12.2013.

Mgr. Udvardy informoval poslancov OZ, že stavebná komisia riešila :
-	kolektívnu žiadosť občanov o riešenie vody, ktorá je odvádzaná z pozemku p. Václavíka na Ul. osloboditeľov č. 2 cez pozemok p. Ďuriša.  Komisia opätovne konštatuje, že uvedený problém sa vyrieši spolu s vybudovaním splaškovej kanalizácie, nakoľko  na tejto parcele bude vybudovaný  kanalizačný zberač. Táto komunikácia  momentálne nie je vedená ako ulica, cestný povrch bude možné zhotoviť následne až po vybudovaní kanalizácie. 
-	Žiadosť p. Barcajovej, bytom Halič, Ul. školská 2 o prenájom obecnej parcely v blízkosti bytovky na Ul. školskej   na stavbu montovanej garáže.
Komisia doporučuje prenájom parkovacieho miesta  pri bytovke na Ul. školskej podľa výberu žiadateľky pod podmienkou umiestnenia len prenosnej garáže.
Mgr. Pročko sa vyjadril, že poslanci by  mali odsúhlasiť stavbu plechovej garáže, ako žiada p. Barcajová.
Mgr. Fajčíková navrhla,  že ak p. Barcajová doloží súhlas všetkých susedov z obidvoch bytoviek na umiestnenie  plechovej garáže, tak ju môže postaviť. Ak nebude mať súhlas všetkých susedov v tom prípade si postaví sklápaciu garáž.
OZ súhlasí s tým, že ak p. Barcajová doloží súhlas všetkých susedov z obidvoch bytoviek  na  umiestnenie  plechovej garáže na Ul. školskej , tak si ju na obecnú parcelu môže dať postaviť. Ak súhlas všetkých susedov nezíska v tom prípade si umiestni na obecnú parcelu  prenosnú garáž.
						Hlasovanie: 7- za
							        Mgr. Udvardy neprítomný

-	podnet na čierne stavby p. Fekiača v blízkosti domu p. Banašovej. 
Kontrolou bolo zistené, že garáž, prístrešok pre psa a oplotenie zasahujú na obecný pozemok v šírke min. 1m. Komisia doporučuje vyzvať p. Fekiača na zdokladovanie vlastníckych práv k pozemku vypracovaním geometrického plánu na jeho náklady, spolu so zlegalizovaním stavieb. V prípade, že p. Fekiač odmietne komisia odporúča vypracovať GP na náklady obce a následne pri predaji časti obecnej parcely p. Fekiačovi náklady zahrnúť do predajnej ceny.
-	riešili žiadosť TJ Slovan Halič o stanovisko či v prípade tribúny na ihrisku ide o stavbu, Podľa §43 stavebného zákona o stavbu ide, preto je potrebné stavbu legalizovať. Komisia doporučuje  vyzvať zástupcov TJ Slovan Halič na legalizáciu stavby.

Ekonomická komisia vyhodnotila rozpočet obce Halič a ZŠ s MŠ Halič za 3. štvrť rok 2013. 
Komisia ďalej riešila odpredaj  obecného pozemku pre p. Lakatoša.
OZ súhlasí s predajom  celého  podielu a to 14/21 , ktorý vlastní obec na rodinnom dome súpisné číslo 327, postaveného na parcele C-KN 229. Zostávajúci podiel 7/21 a celú parcelu na ktorej je dom postavený C-KN 229 vlastní Peter Berky, bytom Ul .úzka 327/11.
Cenu za odpredávanú nehnuteľnosť, rodinný dom súpisné číslo 327, podľa znaleckého posudku č. 81/2013 vypracovaného  Ing. arch. Annou Václavíkovou t.j. všeobecnú hodnotu spoluvlastníckeho podielu vo výške 250,00 € v zmysle zákona SNR č. 138/1991 Zb. o majetku obcí, §-u 9a odst. C.
							Hlasovanie: 8 za

Informácie z komisie životného prostredia podal Mgr. Pročko .
Požiadal poslancov OZ, aby bolo prijaté uznesenie, ohľadom zákazu pálenia v obci aby sa dodržiavalo VZN obce Halič č. 2/2007 na úseku ochrany a tvorby ŽP.
Obecné zastupiteľstvo žiada starostu obce aby zabezpečil  vyhlasovanie v miestnom rozhlase 1x týždenne ohľadom zákazu pálenia vlhkého biologického odpadu v obci a dodržiavanie VZN obce Halič č. 2/2007.
						Hlasovanie: 8 za

Ďalej, aby skontroloval čierne stavby v Obci Halič do najbližšieho zasadnutia OZ.
OZ nesúhlasí s tým, aby starosta obce skontroloval čierne stavby v obci Halič do najbližšieho zasadnutia OZ.
						Hlasovanie: 3 za
							         5 sa zdržali –Bukovenová,
							         Turek, Hochholcerová,
							         Mgr.Priadka, Mgr. Udvardy

Mgr. Udvardy informoval poslancov o plánovanej výstavbe nájomných bytov na lokalite Horné pole. V súčasnosti sa zisťuje záujem občanov o nájomné byty formou dotazníkov. Ďalej  predložil poslancom  návrh na informačnú tabuľu – významné osobnosti v cintoríne. 

Haliči, 25.10.2013

Zapísala: Mária Svoradová

Overovatelia:

Mgr. Mária Fajčíková
Antónia Bukovenová	

Vladimír Rehanek
										     starosta obce